**ELŐTERJESZTÉS**

**A Gazdasági és Városstratégiai Bizottság 2016. február 22-i ülésére**

**Javaslat a 2008/11 hrsz-ú ingatlan bérbeadás útján történő hasznosítására**

Tájékoztatom a Tisztelt Bizottságot arról, hogy a szombathelyi 2008/11 hrsz-ú 4000 m2 nagyságú „kivett telephely” megnevezésű ingatlan „tulajdonba adás” jogcímén „csapadékvíz elvezetés céljára 2008. évben a Magyar Államtól ingyenesen került a Szombathely Megyei Jogú Város Önkormányzata tulajdonába.

Az ingatlan bérbevételére, illetve megvásárlására 2015. novemberében érkezett megkeresés.

Az ingatlan a Söptei út külső a Kőszegi vasútvonal valamint a 87-es elkerülő út közötti területen fekszik közvetlenül a vasútvonal mellett. A Helyi Építési Szabályzat szerint a terület GKSZ (gazdasági, kereskedelmi, szolgáltatási) besorolású 50%-os beépítési lehetőséggel, 12,5 m építmény magassággal. Az ingatlan alakja (háromszög) kedvezőtlen, ugyanakkor a terület nagyága miatt telephely céljára kisebb vállalkozásoknak megfelelő.

A fentiekre figyelembevételével bérbeadásra elkészíttettük az ingatlan értékbecslését, amely alapján a bérleti díj mértéke 200.000,- Ft + áfa/ hónap, azaz 2.400.000,- Ft+ Áfa éves díj. A vagyonrendelet 5.§. (3) bekezdés b. pontja alapján tíz évre számított bérleti díj 24.000.000.- Ft +Áfa azaz 30.480.000.-Ft.

Tájékoztatom a Tisztelt Bizottságot arról, a Szombathely Megyei Jogú Város Önkormányzata vagyonáról szóló 40/2014. (XII. 23.) önkormányzati rendelet 9. § b.) pontja szerint a korlátozottan forgalomképes törzsvagyontárgyak vonatkozásában a tulajdonosi jogokat 15 – 35 millió forint közötti értékhatár esetén a gazdasági ügyeket ellátó bizottság gyakorolja.

A fentiekre tekintettel kérem a Tisztelt Bizottságot, hogy az előterjesztést megtárgyalni, és a határozati javaslatot elfogadni szíveskedjenek.

Szombathely, 2016. február 17.

 **/: Dr. Puskás Tivadar :/**

**Határozati javaslat**

**…./2016. (II. 22.) GVB határozat**

A Bizottság egyetért azzal, hogy Szombathely Megyei Jogú Város Önkormányzata vagyonáról szóló 40/2014. (XII. 23.) önkormányzati rendelet 9. § b.) pontja alapján a szombathelyi 2008/11 hrsz-ú, 4000 m2 nagyságú „kivett telephely” megnevezésű ingatlan 10 évre bérbeadás útján történő hasznosításra kerüljön 200.000.- Ft + Áfa/ hónap bérleti díj ellenében a Szombathely Megyei Jogú Város Önkormányzata vagyonáról szóló 40/2014. (XII. 23.) önkormányzati rendelet 14. §. (2) bekezdés szerinti versenyeztetési eljárás lefolytatásával.

**Felelős**: Dr. Puskás Tivadar polgármester

 Molnár Miklós alpolgármester

 Dr. Károlyi Ákos jegyző

 (végrehajtásért felelős:

Lakézi Gábor, a Városüzemeltetési Osztály vezetője)

**Határidő:** azonnal